gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5400, del 01-12-2006 (2006/13376)

Notificació a MCN Spain, SL, de la sentència dictada en les actuacions del juí ordinari número 324/2005.
--------------------------------------------------------------------------------------------------------

### Dades del document

Número de DOGV
:   5400

Data del DOGV
:   01-12-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/13185


Organisme emissor
:   Jutjat de Primera Instància Número 20 de València

Tipus de document
:   Edicte

Notificació a MCN Spain, SL, de la sentència dictada en les actuacions del juí ordinari número 324/2005. [2006/Q13143]  
Procediment: assumpte civil 324/2005  
Juí: juí ordinari 324/2005  
Part demandant: ALP Pinturas, SA  
Part demandada: MCN Spain, SL  
En el juí a què es fa referència s'ha dictat la sentència que té l'encapçalament i la decisió que, literalment, diuen:  
«Sentència  
València, 24 d'octubre de 2006  
Carmen Moreno Martínez, magistrada jutgessa de Primera Instància número 20 de València, ha vist les presents actuacions de juí ordinari número 324/2005, seguides a instància d'ALP Pinturas, SA, representat per la procuradora Elena Gil Bayo i assistit del lletrat Gustavo Gómez Ferré, contra MCN Spain, SL, sobre reclamació de quantitat, i atesos els següents.  
Decisió  
Que amb l'estimació de la demanda formulada per la procuradora Elena Gil Bayo, en nom i representació de la mercantil ALP Pinturas, SA, sobre reclamació de 8.512,66 euros, part del preu d'una compravenda mercantil de pintures, condemne MCN Spain, SL, al pagament de 8.512,66 euros més l'interés legal des de la data de la interpel·lació judicial.  
S'imposen les costes a la part demandada.  
Contra esta sentència s'hi podrà interposar un recurs d'apel·lació, el qual es prepararà davant este jutjat en el termini dels cinc dies següents al de la notificació.  
Esta és la meua sentència que es portarà als llibres de la seua classe i un testimoniatge a les actuacions que les han motivades, que pronuncie, mane i firme».  
Atés el desconeixement de l'actual domicili o residència de la part demandada, s'ha acordat la publicació del present edicte al tauler d'anuncis del jutjat i en el Diari Oficial de la Generalitat per a portar a efecte la diligència de notificació de sentència.  
València, 24 d'octubre de 2006.. La secretària judicial: Dolores Valle Contreras.
Diari Oficial de la Generalitat Valenciana


Sumari del DOGV 5366, del 13-10-2006 (2006/11680)

RESOLUCIÓ per la qual es fa públic el resultat del concurs per a la provisió d'una plaça de Professor/a Col·laborador/a en l'àrea de coneixement de Filosofia del Departament de Filosofia, Sociologia i Comunicació Audiovisual i Publicitat convocat per Resolució del Rectorat de la Universitat Jaume I de Castelló de data 28 de juny de 2006 (DOGV de 7 de juliol de 2006).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5366

Data del DOGV
:   13-10-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/11997


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ per la qual es fa públic el resultat del concurs per a la provisió d'una plaça de Professor/a Col·laborador/a en l'àrea de coneixement de Filosofia del Departament de Filosofia, Sociologia i Comunicació Audiovisual i Publicitat convocat per Resolució del Rectorat de la Universitat Jaume I de Castelló de data 28 de juny de 2006 (DOGV de 7 de juliol de 2006). [2006/11083]  
D'acord amb la proposta formulada per la Comissió de contractació constituïda per tal de jutjar el concurs públic per a la provisió de l'esmentada plaça, i després que la persona proposada haja acreditat que compleix els requisits a què al·ludeix l'article 16.2 de la Normativa per al desenvolupament dels concursos d'accés a cossos de funcionariat docent universitari i dels concursos de selecció de professorat col·laborador i contractat doctor de la Universitat Jaume I.  
Aquest Rectorat, d'acord amb les competències conferides per la legislació vigent, resol  
Contractar, en règim laboral amb caràcter indefinit, a Irene Comins Mingol, amb NIF 41109700I, com a Professora Col·laboradora en l'àrea de coneixement de Filosofia del Departament de Filosofia, Sociologia i Comunicació Audiovisual i Publicitat.  
Contra aquesta resolució, que esgota la via administrativa, es pot interposar recurs contenciós administratiu, en el termini de dos mesos comptadors a partir del dia següent de la publicació d'aquesta resolució en el Diari Oficial de la Generalitat, davant el Jutjat Contenciós Administratiu de Castelló, d'acord amb els articles 109 i 110 de la Llei 30/1992, de 26 de novembre, de règim jurídic de les administracions públiques i del procediment administratiu comú; i potestativament es pot interposar recurs de reposició en el termini d'un mes, davant el rector, d'acord amb els articles 116 i 117 de la Llei 30/1992, segons la seua redacció modificada per la Llei 4/1999, de 13 de gener.  
Castelló de la Plana, 5 d'octubre de 2006.. El rector: Francisco Toledo Lobo.
Diari Oficial de la Generalitat Valenciana


Sumari del DOGV 5225, del 23-03-2006 (2006/3154)

Resolució de 3 de març de 2006, del director general de Farmàcia i Productes Sanitaris, per la qual admet a tràmit la sol·licitud formulada per l'alcalde de Nules per a l'autorització d'una farmaciola turística al nucli de població de la Platja de Nules.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5225

Data del DOGV
:   23-03-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/3154


Organisme emissor
:   Conselleria de Sanitat

Tipus de document
:   Resolució

Resolució de 3 de març de 2006, del director general de Farmàcia i Productes Sanitaris, per la qual admet a tràmit la sol·licitud formulada per l'alcalde de Nules per a l'autorització d'una farmaciola turística al nucli de població de la Platja de Nules. [2006/X3154]  
Vista la sol·licitud de l'alcalde de Nules per a l'autorització d'una farmaciola turística al nucli de població de la Platja de Nules.  
Atés que la població censada en el nucli és de 521 habitants, 2.189 habitatges i 84 places càmping  
Atés que es compleix el que disposa l'article 1 de l'Ordre d'1 de juny de 2000, de la Conselleria de Sanitat, per la qual regula les farmacioles farmacèutiques de la Comunitat Valenciana, i d'acord amb el que estableix l'article 6, resolc admetre a tràmit la sol·licitud, amb les indicacions següents:  
. L'Ajuntament de Nules disposa d'un local per a la farmaciola a l'avinguda de Mallorca, 109, del nucli de població de la Platja de Nules.  
. El mínim d'assistència és de 30 hores setmanals d'atenció al públic.  
. El temps d'obertura serà del 15 de juny al 15 de setembre de 2006.  
. Els farmacèutics titulars d'una oficina de farmàcia oberta al públic al municipi de Nules interessats en l'adjudicació de la farmaciola han de presentar, en el termini màxim d'un mes comptador des de l'endemà de la publicació d'aquesta resolució, la instància, segons el model establit en l'annex de l'Ordre d'1 de juny de 2000, de la Conselleria de Sanitat, acompanyada de la documentació establida en l'article 6.2 de l'ordre esmentada.  
La presentació de sol·licituds es pot efectuar en el Registre General de la Conselleria de Sanitat, carrer del Misser Mascó, número 31, de València, o en qualsevol de les formes establides en l'article 38.4, de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.  
València, 3 de març de 2006.. El director general de Farmàcia i Productes Sanitaris: José Luis Gomis Gavilán.
Diari Oficial de la Generalitat Valenciana


Sumari del DOGV 5259, del 16-05-2006 (2006/5259)

Expedient número CNMY06/02-2/18. Construcció del centre de participació ciutadana d'Alzira.
-------------------------------------------------------------------------------------------

### Dades del document

Número de DOGV
:   5259

Data del DOGV
:   16-05-2006

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2006/5259


Data del document
:   25-04-2006

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * licitació
    * adjudicació de contracte administratiu
    * contracte d'obres
    * indústria de la construcció

Expedient número CNMY06/02-2/18. Construcció del centre de participació ciutadana d'Alzira. [2006/X5259]  
1. Entitat adjudicadora  
a) Organisme: Conselleria de Benestar Social  
b) Dependència que tramita l'expedient: Sotssecretaria  
c) Número de l'expedient: CNMY06/02-2/18  
2. Objecte del contracte  
a) Tipus de contracte: Obres   
b) Descripció de l'objecte: construcció del centre de participació ciutadana d'Alzira  
c) Lot: 1  
d) Butlletí o diari oficial i data de publicació de l'anunci de licitació: DOGV nº 5168 de 02 de gener de 2006  
3. Tramitació, procediment i forma d'adjudicació  
a) Tramitació: Ordinària.Anticipada  
b) Procediment: obert.  
c) Forma: concurs públic.  
4. Pressupost base de licitació  
Import total: 872.529,91 Euros  
5. Adjudicació  
a) Data: 14 de març de 2006  
b) Contractista: Penadés, SL.  
c) Nacionalitat: espanyola  
d) Import d'adjudicació: 750.375,73 Euros  
València, 25 d'abril de 2006.. La sotssecretària (p.d., DOGV nº 3936 de 09.02.01): Pilar Máñez Capmany.
Diari Oficial de la Generalitat Valenciana


Sumari del DOGV 5284, del 20-06-2006 (2006/7332)

DECRET 85/2006, de 16 de juny, del Consell, pel qual s'autoritza l'emissió o contractació de deute públic de la Generalitat durant l'any 2006.
----------------------------------------------------------------------------------------------------------------------------------------------

### Dades del document

Número de DOGV
:   5284

Data del DOGV
:   20-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7332


Data del document
:   16-06-2006

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * hisenda regional
    * deute públic

DECRET 85/2006, de 16 de juny, del Consell, pel qual s'autoritza l'emissió o contractació de deute públic de la Generalitat durant l'any 2006. [2006/F7332]  
La Llei 15/2005, de 26 de desembre, de la Generalitat, de Pressupostos de la Generalitat per a l'exercici 2006, en el títol V, article 33, autoritza el Consell perquè, a proposta del conseller d'Economia, Hisenda i Ocupació, incremente el deute de la Generalitat, amb la limitació que el seu saldo viu el 31 de desembre de 2006 no supere el saldo corresponent a l'1 de gener de 2006 en més de 302 milions d'euros. El dit límit serà efectiu al terme de l'exercici, podrà ser ultrapassat durant este, i es preveuen els casos pels quals es revisarà automàticament.  
D'acord amb el que estipula la Llei d'Hisenda Pública de la Generalitat, el Consell pot fixar les característiques del deute públic i els criteris relatius a la seua gestió. En virtut d'esta llei, el Decret 94/1996, de 21 de maig, del Consell, pel qual es regula la gestió del deute públic, la gestió financera i la coordinació de l'endeutament de les entitats autònomes i empreses de la Generalitat, establix que l'emissió o la contractació del deute públic de la Generalitat s'efectue a través de l'Institut Valencià de Finances.  
En virtut d'això, a proposta del conseller d'Economia, Hisenda i Ocupació i amb la deliberació prèvia del Consell, en la reunió del dia 16 de juny de 2006,  
DECRETE  
Article 1  
La Generalitat, a través de l'Institut Valencià de Finances, emetrà o contractarà deute públic a càrrec del pressupost de l'exercici 2006, d'acord amb el límit establit en l'article 33 de la Llei de Pressupostos de la Generalitat per al dit exercici, per això el saldo del deute el 31 de desembre de 2006 no superarà el saldo corresponent a l'1 de gener del dit any en més de 302 milions d'euros, si bé el límit quedarà revisat automàticament per les excepcions que recull el mateix article.  
Article 2  
El deute que s'ha d'emetre o contractar segons el present decret s'executarà d'acord amb el que preveu el Decret 94/1996, de 21 de maig, del Consell.  
DISPOSICIÓ FINAL  
El present decret tindrà efectes des de l'endemà de la publicació en el Diari Oficial de la Generalitat.  
València, 16 de juny de 2006  
El president de la Generalitat,  
FRANCISCO CAMPS ORTIZ  
El conseller d'Economia, Hisenda i Ocupació,  
GERARDO CAMPS DEVESA
Diari Oficial de la Generalitat Valenciana


Sumari del DOGV 5301, del 12-07-2006 (2006/8131)

Notificació a Gytius Baltrunas de la sentència dictada en les actuacions del juí verbal número 23/2006.
-------------------------------------------------------------------------------------------------------

### Dades del document

Número de DOGV
:   5301

Data del DOGV
:   12-07-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/8131


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació a Gytius Baltrunas de la sentència dictada en les actuacions del juí verbal número 23/2006. [2006/Q8131]  
Procediment: assumpte civil 23/2006  
Jutjat de Primera Instància número 3 de Gandia  
Juí: juí verbal (desnonament per falta de pagament) 23/2006  
Part demandant: Carmen Leonor Cerdá Pérez  
Part demandada: Gytius Baltrunas  
En el juí a què es fa referència s'ha dictat la resolució el text de la qual, literalment, diu així:  
«Decisió  
Que amb l'estimació íntegra de la demanda interposada pel procurador Ramón Juan Lacasa, en nom i representació de Carmen Leonor Cerdá Pérez, contra Gytius Baltrunas, declarat en rebel·lia, declare el desnonament de la demandada de l'habitatge situat al carrer Primer de Maig, 41, 1, 2n, o el condemne igualment a pagar a l'actora la suma de dos mil nou-cents seixanta euros, amb l'import de les quantitats que es deuen fins al mes de gener d'enguany, més les que es reporten fins al desallotjament efectiu de la part demanda. Es fa especial condemna en costes a la part demandada.  
Manera d'impugnació: mitjançant un recurs d'apel·lació davant l'Audiència Provincial de València (article 455 LECn).  
El recurs es prepararà a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).  
Esta és la sentència, que pronuncie, mane i firme».  
Atés el desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte per a portar a efecte la diligència de notificació.  
Gandia, 7 de juliol de 2006.. El secretari judicial.
Diari Oficial de la Generalitat Valenciana


Sumari del DOGV 5329, del 22-08-2006 (2006/9905)

Informació pública de l'estudi de detall de la parcel·la situada al carrer núm. 6, núm. 7-A. Lloma Llarga. Ref. cadastral: 3101102YJ2930S. Sòl urbà extensiu. Clau r.9.
-----------------------------------------------------------------------------------------------------------------------------------------------------------------------

### Dades del document

Número de DOGV
:   5329

Data del DOGV
:   22-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9905


Organisme emissor
:   Ajuntament de la Pobla de Vallbona

Tipus de document
:   Anunci

Informació pública de l'estudi de detall de la parcel·la situada al carrer núm. 6, núm. 7-A. Lloma Llarga. Ref. cadastral: 3101102YJ2930S. Sòl urbà extensiu. Clau r.9. [2006/F9905]  
Per la Resolució d'Alcaldia número 1.654/2006, se sotmet a informació pública l'estudi de detall de la parcel·la situada al carrer núm. 6, núm. 7-A. Lloma Llarga. Ref. cadastral: 3101102YJ2930S, sòl urbà extensiu. Clau r.9, promogut a instàncies de Julio Bueso Gómez, la qual cosa es fa pública per un termini d'un mes, a fi que els interessats hi puguen presentar al·legacions, de conformitat amb el que establix l'article 83.2.a) de la Llei 16/2005, de 30 de desembre, de la Generalitat, Urbanística Valenciana.  
La Pobla de Vallbona, 10 d'agost de 2006.. L'alcalde president: Guillermo García Báguena.
Diari Oficial de la Generalitat Valenciana


Sumari del DOGV 5384, del 09-11-2006 (2006/12059)

Informació pública de la sol·licitud d'autorització ambiental integrada d'una indústria de fabricació de taulellets i taulells ceràmics a Onda.
-----------------------------------------------------------------------------------------------------------------------------------------------

### Dades del document

Número de DOGV
:   5384

Data del DOGV
:   09-11-2006

Secció del DOGV
:   V. ALTRES ANUNCIS - E) MEDI AMBIENT

Número del document
:   2006/12357


Organisme emissor
:   Conselleria de Territori i Habitatge

Tipus de document
:   Anunci

Informació pública de la sol·licitud d'autorització ambiental integrada d'una indústria de fabricació de taulellets i taulells ceràmics a Onda. [2006/12471]  
De conformitat amb el que establix l'article 16 de la Llei 16/2002, d'1 de juliol, de prevenció i control integrats de la contaminació i en l'article 3 del Reial decret legislatiu 1302/1986, de 28 de juny, d'avaluació de l'impacte ambiental, modificat per la Llei 6/2001, de 8 de maig, se sotmet a informació pública l'expedient número 097/06 IPPC, seguit a instàncies d'ÉLITE DETALLES CERÁMICA, SL amb CIF A-58.122.601 i domicili en la ctra. CV-20, km 9 d'Onda (Castelló), que té com a objecte l'atorgament de l'autorització ambiental integrada d'una indústria de fabricació de taulellets i taulells ceràmics.  
. Peticionari: ÉLITE DETALLES CERÁMICA, SL  
. Emplaçament: Ctra. CV-20, km 9 d'Onda (Castelló)  
. Projecte: autorització ambiental integrada d'una indústria existent de fabricació de taulellets i taulells ceràmics.  
. Producció: 740.000 m2/any.  
Fet que posem en general coneixement perquè en el termini de 30 dies hàbils a partir de l'endemà a la publicació d'aquest anunci en el Diari Oficial de la Generalitat Valenciana, les corporacions i els particulars interessats puguen presentar les al.legacions que estimen convenients.  
Durant aquest termini els interessats poden examinar els projectes presentats en el Centre d'Informació i Documentació Ambiental (CIDAM), carrer Francesc Cubells, 7, de València i a l'Ajuntament d'Onda, on estarà exposada en hores d'atenció al públic.  
València, 16 d'octubre de 2006.. El director general de Qualitat Ambiental: Jorge Lamparero Lázaro.
Diari Oficial de la Generalitat Valenciana


Sumari del DOGV 5407, del 14-12-2006 (2006/14654)

Notificació de la resolució de l'expedient d'assistència jurídica gratuïta número 34650/2006, a Antonio Manuel Alarcón Dimancel.
--------------------------------------------------------------------------------------------------------------------------------

### Dades del document

Número de DOGV
:   5407

Data del DOGV
:   14-12-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/14161


Organisme emissor
:   Conselleria de Justícia, Interior i Administracions Públiques

Tipus de document
:   Anunci

Notificació de la resolució de l'expedient d'assistència jurídica gratuïta número 34498/2006, a Antonio Manuel Alarcón Dimancel. [2006/F14481]  
Desconeixent el domicili d'Antonio Manuel Alarcón Dimancel per a efectuar la notificació de la resolució de la Comissió d'Assistència Jurídica Gratuïta de la província de València, i a l'empara del que disposen els articles 17 de la Llei 1/1996, de 10 de gener, d'Assistència Jurídica Gratuïta, i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant el present edicte és procedent la publicació de l'extracte de la resolució en el Diari Oficial de la Generalitat Valenciana.  
Expedient número 34185/2006. Resolució de data 22 de novembre de 2006, adoptada per la Comissió d'Assistència Jurídica Gratuïta de la província de València, per la qual s'acorda desestimar l'expedient número 34172/2006 instat per Antonio Manuel Alarcón Dimancel.  
Perquè l'interessat puga tindre coneixement íntegre de la resolució i quede constància del fet, podrà comparéixer en el termini de 10 dies, des de la publicació del present anunci en el Diari Oficial de la Generalitat Valenciana, a la seu de la Secretaria de la Comissió d'Assistència Jurídica Gratuïta de la província de València, sítia al carrer Historiador Chabàs, 2, de València, de 09.00 a 14.00 hores.  
Cosa que s'informa a l'interessat als efectes prevists en els articles 18 de la Llei 1/1996, de 10 de gener, d'Assistència Jurídica Gratuïta, i 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es comunica que la present resolució podrà ser impugnada de conformitat amb el que establix l'article 20 de la Llei 1/1996.  
I perquè valga de notificació a l'interessat es dicta el present edicte.  
València, 24 de novembre de 2006.. La directora general de Justícia: Patricia Montagud Alario.